10. ΑΝΑΓΚ. ΝΟΜΟΣ της 25/25 Ιαν. 1936 Περί τροποποιήσεως και συμπληρώσεως του Νόμ. 5620 της 27 Αυγ. 1932 και οργανώσεως της Σωματικής Αγωγής εις τας Ανωτέρας Σχολάς του Κράτους. Άρθρ.1.-(Αφορά την Επιτροπήν Ολυμπιακών Αγώνων Βλ. κατωτ. θέμα Ηε.). Άρθρ.2.-1.Εκάστη Σχολή των Πανεπιστημίων Αθηνών και Θεσσαλονίκης, ως και το Μετσόβιον Πολυτεχνείον Αθηνών, η Ανωτάτη Σχολή Οικονομικών και Εμπορικών Επιστημών και η Ανώτατη Γεωπονική Σχολή, αποτελεί ιδιαίτερον Αθλητικόν Σύλλογον, ου μέλη αυτοδικαίως είναι πάντως οι φοιτηταί αυτής. 2.Ο Αθλητικός Σύλλογος εκάστης των ανωτέρω Σχολών διοικείται συμφώνως προς το υπό της οικείας Κοσμητείας συνταχθησόμενον εντός μηνός από της ισχύος του παρόντος Καταστατικόν, μετέχει υποχρεωτικώς του Συνδέσμου των Ελληνικών Γυμναστικών και Αθλητικών Σωματείων και τηρεί τας διατάξεις του Καταστατικού, των Κανονισμών αυτού ως και τους διεθνείς Αθλητικούς Κανονισμούς φιλάθλων. 3.Ασκουμένου ειδικού αθλήματος υφ' εκάστης των Άνω Σχολών, δι' ο υφίσταται εν Ελλάδι Ειδική Φίλαθλος Ομοσπονδία, ο Αθλητικός Σύλλογος αυτής μετέχει υποχρεωτικώς της Ομοσπονδίας ταύτης και τηρεί τας διατάξεις του Καταστατικού και του Κανονισμού αυτής. 160–78 14 32.Η.α.8β-10 Σχολική Σωματική Αγωγή Άρθρ.3.-Παρά τω Πανεπιστημίω Αθηνών ιδρύεται Γενικόν Συμβούλιον Σωματικής Αγωγής των ανωτάτων του Κράτους Σχολών, όπερ αποτελεί νομικόν πρόσωπον δημοσίου δικαίου. 2.Του γενικού τούτου Συμβουλίου μετέχουσι: α)Ανά εις Καθηγητής και εις φοιτητής, προτεινόμενοι υφ' εκάστου των Αθλητικών Συλλόγων των Σχολών. β)Τρείς Καθηγηταί, προτεινόμενοι υπό της Συγκλήτου του Πανεπιστημίου Αθηνών. γ)Εις Καθηγητής του Πολυτεχνείου, προτεινόμενος υπό της Συγκλήτου αυτού. δ)Ανά εις Καθηγητής, προτεινόμενος υφ' εκάστης των εν άρθρ. 2 αριθ. 1 αναφερομένων Σχολών. ε)Ανά εις αντιπρόσωπος του Σ.Ε.Γ.Α.Σ. και της ΕΠΟ οριζόμενοι υπό του Διοικ. Συμβουλίου αυτών. ς)Ο Διευθυντής του παρά τω Υπουργείω της Παιδείας Τμήματος Σωματικής Αγωγής, και εις Γυμναστής του Πανεπιστημιακού Γυμναστηρίου. ζ)Ανά εις αντιπρόσωπος εκάστης των Σχολών του Πανεπιστημίου Θεσσαλονίκης, διοριζόμενος υπό της Συγκλήτου αυτού και κατοικών εν Αθήναις. 3.Το γενικόν Συμβούλιον συνερχόμενον μετά πρόσκλησιν και υπό την Προεδρίαν του Πρυτάνεως του Πανεπιστημίου Αθηνών, προς ον δέον να ανακοινωθώσι τα ονόματα των προτεινομένων ως μελών αυτού εντός 25 ημερών από της δημοσιεύσεως του παρόντος, εκλέγει ενδεκαμελή εκτελεστικήν Επιτροπήν, ήτις αποτελεί το Διοικητικόν Συμβούλιον του Πανεπιστημίου Αθλητισμού. 4.Το γενικόν Συμβούλιον τούτο συνερχόμενον εντός πέντε ημερών από της εκλογής του, μετά πρόσκλησιν του Πρυτάνεως του Πανεπιστημίου Αθηνών, συγκροτείται εις Σώμα, εκλεγομένων μεταξύ των μελών του και δια μυστικής δια ψηφοδελτίων ψηφοφορίας Προέδρου, αντιπροέδρου, Γενικού γραμματέως και Ταμίου. 5.Η θητεία του Γενικού Συμβουλίου και του Διοικητικού Συμβουλίου είναι διετής. Η θητεία του πρώτου Διοικητικού Συμβουλίου λήγει την 31 Ιαν. 1938. Άρθρ.4.-1.Σκοπός του Γενικού και του Διοικητικού Συμβουλίου είναι: α)Η ανωτέρα εποπτεία των αθλητικών Συλλόγων των Σχολών. β)Η εξεύρεσις πόρων προς κατασκευήν Γυμναστηρίων, αγορών αθλητικών και Γυμναστικών οργάνων και πληρωμήν ειδικών Γυμναστικών προπονητών. γ)Η έγκρισις των καταστατικών και κανονισμών των Πανεπιστημιακών αθλητικών Συλλόγων. δ)Η εν συνεργασία μετά της Ε.Ο.Α. του Σ.Ε.Γ.Α.Σ. και των λοιπών φιλάθλων ομοσπονδιών προαγωγή του Πανεπιστημιακού αθλητισμού. ε)Η απόφασις περί της συμμετοχής των Πανεπιστημιακών αθλητικών Συλλόγων εις διεθνείς συναντήσεις ως και η οργάνωσις αυτών. 2.Πόροι του Γεν. Συμβουλίου Σωματικής Αγωγής των Ανωτάτων του Κράτους Σχολών είναι: α)Επιχορηγήσεις του Κράτους, β)εισπράξεις εκ της τελέσεως αγώνων, εορτών και φιλάθλων συναντήσεων, γ)δωρεαί διάφοροι και δ)συνδρομαί των μετεχόντων Πανεπιστημίων και Σχολών. Άρθρ.5.-Δια Β.Δ/των εκδιδομένων προτάσει του Υπουργού της Παιδείας και μετά γνώμην του Γεν. Συμβουλίου καθορισθήσονται αι λεπτομέρειαι της εφαρμογής των εν άρθρ. 2, 3 και 4 του παρόντος οριζομένων. Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως.